CELEX: 62015CN0424
Language: hu
Date: 2015-07-31 00:00:00
Title: C-424/15. sz. ügy: A Tribunal Supremo (Spanyolország) által 2015. július 31-én benyújtott előzetes döntéshozatal iránti kérelem – Xabier Ormaetxea Garai és Bernardo Lorenzo Almendros kontra Administración del Estado

3.11.2015   
            
            
               HU
            
            
               Az Európai Unió Hivatalos Lapja
            
            
               C 363/21
            
         A Tribunal Supremo (Spanyolország) által 2015. július 31-én benyújtott előzetes döntéshozatal iránti kérelem – Xabier Ormaetxea Garai és Bernardo Lorenzo Almendros kontra Administración del Estado
   (C-424/15. sz. ügy)
   (2015/C 363/26)
   Az eljárás nyelve: spanyol
   
      A kérdést előterjesztő bíróság
   
   Tribunal Supremo
   
      Az alapeljárás felei
   
   
      Felperesek: Xabier Ormaetxea Garai és Bernardo Lorenzo Almendros
   
      Alperes: Administración del Estado
   
      Az előzetes döntéshozatalra előterjesztett kérdések
   
   
               1)
            
            
               Az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (1) értelmezése lehetővé teszi-e annak megállapítását az e területen a nemzeti szabályozó hatóság által képviselt közérdek hatékony védelmének szempontjából, hogy az irányelvvel ellentétes egy olyan szabályozó és felügyeleti szervezet nemzeti jogalkotó általi létrehozása, amely nem szakosított jellegű intézményi modellnek felel meg, és egyetlen szervezetben egyesíti az energia, a távközlés és a verseny területén addig fennálló ellenőrzési szervezeteket?
            
         
               2)
            
            
               Hasonlónak kell-e lennie az elektronikus hírközlő hálózatok és elektronikus hírközlési szolgáltatások területén a nemzeti szabályozó hatóságok „függetlensége” feltételeinek – amelyekről a 2009/140/EK irányelvvel (2) módosított 2002/21/EK irányelv 3. cikkének (2) és (3a) bekezdése rendelkezik – a személyes adatok védelmének ellenőrzését végző nemzeti hatóságokkal szemben a 95/46/EK irányelv (3) 28. cikke által megkövetelt feltételekhez?
            
         
               3)
            
            
               Alkalmazható-e az Európai Unió Bíróságának 2014. április 8-iítéletében (4) kialakított joggyakorlat arra az esetre, amelyben egy nemzeti távközlési szabályozó hatóság vezetőit a megbízatásuk lejárata előtt elbocsátják azon új jogi háttér követelményei miatt, amely egy, a szabályozott ágazatok különböző nemzeti szabályozó hatóságait egyesítő felügyeleti szervet hoz létre? Összeegyeztethető-e a 2002/21/EK irányelv 3. cikkének (3a) bekezdésével az említett, idő előtti elbocsátás, amelyre pusztán az új nemzeti törvény hatálybalépése miatt, nem pedig az elbocsátás alanyainak a nemzeti jog által korábban előírt személyi feltételeiben időközben bekövetkezett változás miatt került sor?
            
         
      (1)  HL L 108., 33. o., magyar nyelvű különkiadás 13. fejezet, 29. kötet, 349. o.
   
      (2)  HL L 337., 37. o.
   
   
      (3)  a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv (HL L 281., 31. o.; magyar nyelvű különkiadás 13. fejezet 15. kötet 355. o.)
   
      (4)  C-288/12, EU:C:2014:237